Diari Oficial de la Generalitat Valenciana


Sumari del DOGV 6515, del 06-05-2011 (2011/4947)

RESOLUCIÓ de 12 d'abril de 2011, de la Direcció General d'Energia, per la qual s'atorga l'autorització administrativa i s'aprova el projecte tècnic d'execució a l'entitat Aguas de las Cuencas Mediterráneas, SA (Acuamed, SA), per a la construcció de la línia subterrània trifàsica a 132 kV, simple circuit, línia Acuamed de ST Orpesa, des de ST Orpesa fins a la ST Idam Orpesa, als termes municipals d'Orpesa i Cabanes, a la província de Castelló. Expedient número ATLINE/2010/156/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4947


Data del document
:   12-04-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 12 d'abril de 2011, de la Direcció General d'Energia, per la qual s'atorga l'autorització administrativa i s'aprova el projecte tècnic d'execució a l'entitat Aguas de las Cuencas Mediterráneas, SA (Acuamed, SA), per a la construcció de la línia subterrània trifàsica a 132 kV, simple circuit, línia Acuamed de ST Orpesa, des de ST Orpesa fins a la ST Idam Orpesa, als termes municipals d'Orpesa i Cabanes, a la província de Castelló. Expedient número ATLINE/2010/156/12. [2011/4947]  
  
  
Vist l'escrit presentat en data 19 d'octubre de 2010 per l'entitat Aguas de las Cuencas Mediterráneas, SA, d'ara en avant Acuamed, SA, amb domicili als efectes de notificacions al carrer Albasanz, 11, 28513 Madrid, davant del Servici Territorial d'Energia de Castelló, en què sol·licita que se li concedisca l'autorització administrativa i l'aprovació del projecte tècnic d'execució per a la construcció de la línia subterrània trifàsica a 132 kV, simple circuit, línia Acuamed de ST Orpesa, des de ST Orpesa fins a la ST Idam Orpesa, al paratge Torrelasal i l'avinguda Amèrica, als termes municipals d'Orpesa i Cabanes, a la província de Castelló. (ATLINE/2010/156/12).  
Al mencionat escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent en data 27 de setembre de 2010.  
Vist que la instal·lació sol·licitada forma part integrant de l'actuació denominada Dessalinitzadora d'Orpesa i obres complementàries, el promotor de la qual és Acuamed, SA, i que disposa de declaració d'impacte ambiental favorable de la Secretaria General per a la Prevenció de la Contaminació i el Canvi Climàtic del Ministeri de Medi Ambient, Medi Rural i Marí, de 8 de juny de 2007, publicada en el Butlletí Oficial de l'Estat de 5 de juliol de 2007.  
Vist que el proveïment elèctric previst en el projecte Dessalinitzadora d'Orpesa i obres complementàries, abans referit, hagué de ser modificat per la necessitat d'una major tensió en la instal·lació elèctrica, com s'indica en l'informe, que es troba en l'expedient, de 2 d'agost de 2010, de la Unitat de Coordinació Ambiental de la Subdirecció d'Infraestructures i Tecnologia del Ministeri de Medi Ambient, i Medi Rural i Marí, i que consultat l'òrgan competent sobre els mencionats canvis, va manifestar la Subdirecció General d'Infraestructures i Tecnologia de la Direcció General de l'Aigua del Ministeri de Medi Ambient i Medi Rural i Marí, en data 12 d'agost de 2010 i en atenció al dit informe, com consta així mateix en l'expedient, que la modificació proposada no requerix ser avaluada, i s'apliquen els requisits derivats de l'avaluació d'impacte ambiental reflectida en la Declaració d'Impacte Ambiental de 8 de juny de 2007, el que establix l'estudi d'impacte ambiental quant a mesures preventives i correctores i en el Pla de Vigilància Ambiental.  
  
  
Vist que la sol·licitud va ser exposada a la informació pública corresponent per mitjà d'anunci en el Diari Oficial de la Comunitat Valenciana de 20 de gener de 2011, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Decret 88/2005 es va traslladar als ajuntaments d'Orpesa i Cabanes la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la conformitat o oposició, i igualment es va traslladar als referits ajuntaments i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, que sol·licita informe sobre l'adaptació del projecte al planejament urbanístic que siga d'aplicació, amb el resultat que es troba en l'expedient referenciat i que, en síntesi, s'indica:  
- L'Ajuntament de Cabanes informa favorablement la instal·lació sol·licitada, i fa constar que està adaptada al planejament urbanístic.  
  
- No figura en l'expedient contestació de l'Ajuntament d'Orpesa a l'informe sol·licitat.  
L'informe de l'Ajuntament de Cabanes va ser traslladat a l'empresa sol·licitant, que va manifestar la conformitat amb este.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, i es van sol·licitar els informe que a continuació es mencionen:  
  
- Administrador d'Infraestructures Ferroviàries (ADIF), que manifesta la conformitat amb la instal·lació, sempre que s'ajuste al Reglament del Sector Ferroviari i que l'ocupació siga compatible amb posteriors actuacions que realitze l'ADIF.  
- Iberdrola Distribución Eléctrica, SAU, informa favorablement i indica com a condicions que la canalització en revestiment en l'interior de la ST Orpesa, propietat d'Iberdrola Distribución Eléctrica, SAU, ha de realitzar-se amb una profunditat de 43 cm, i no de 23 cm com s'indica en el pla núm. 04 de la separata.  
- Conselleria de Medi Ambient, Aigua, Urbanisme i Habitatge, Direcció Territorial de Castelló, indica en l'informe que el sol·licitant haurà de presentar per a l'afectació als camins ramaders, sol·licitud motivada amb memòria descriptiva de les actuacions que s'han de realitzar i cartografia a escala.  
Traslladats els mencionats informes l'empresa sol·licitant, manifesta la seua conformitat amb les condicions establides en estos, i indica respecte del referit a l'afectació als camins ramaders que disposa de la Resolució de 13 d'octubre de 2009, de la Direcció General de Gestió del Medi Natural, la còpia dels quals acompanya, per al projecte Dessalinitzadora d'Orpesa i obres complementàries, en la qual consten autoritzats els camins ramaders per les conduccions elèctriques.  
  
La referida contestació es va traslladar a la Direcció Territorial de Medi Ambient de Castelló, que va indicar que l'expedient d'ocupació dels camins ramaders que s'assenyala té la Resolució favorable de 13 d'octubre de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.  
  
Vist que figura com a antecedent d'esta, la Resolució, d'esta Direcció General d'Energia, de 10 de juny de 2010, per la qual s'atorga a Acuamed, SA, l'autorització administrativa i s'aprova el projecte d'execució per a l'ampliació de la subestació transformadora a 132/20 kV ST Orpesa, consistent en la instal·lació d'una nova cel·la de línia (L-3 Acuamed) i instal·lacions complementàries.  
  
Vist que d'acord amb la sol·licitud i el projecte presentats, la finalitat que es perseguix amb la construcció d'esta instal·lació és satisfer la necessitat de dotació de subministrament elèctric a la dessalinitzadora ubicada al terme municipal d'Orpesa, als efectes de disposar de la demanda prevista consistent en una potència de 12 MW en la primera fase i de 13 MW en una segona fase.  
Vist que el Servici Territorial d'Energia de Castelló, encarregat de la instrucció de l'expedient ha informat favorablement la sol·licitud.  
  
Atés d'aplicació el que disposen els articles 73, 74 i 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera, i d'Organització de la Generalitat Valenciana.  
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Autoritzar administrativament a l'entitat Aguas de las Cuencas Mediterráneas, SA (Acuamed, SA), per a la construcció de la línia subterrània trifàsica a 132 kV, simple circuit, línia Acuamed de ST Orpesa, des de ST Orpesa fins a la ST Idam Orpesa, als termes municipals d'Orpesa i Cabanes, a la província de Castelló, amb les característiques que a continuació s'indiquen:  
- Traçat:  
Comença en la ST Orpesa -propietat d'Iberdrola Distribución Eléctrica, SAU- fins a l'avinguda Amèrica (tancat oest), discorre per la zona enjardinada en paral·lel amb el ferrocarril València-Barcelona, travessa l'eix de la plataforma del pas elevat de l'avinguda de la Ratlla sobre les vies del ferrocarril fins a la parcel·la de la subestació de la Idam Orpesa i la subestació pròpiament dita.  
- Punts de connexió:  
a) Cel·la de línia existent en bloc de cel·les GIS de 132 kV de la ST Orpesa al terme municipal d'Orpesa.  
b) Cel·la de línia en bloc de cel·les GIS de 132 kV de la ST Orpesa, al terme municipal de Cabanes.  
- Tensió nominal: 132 kV (1a categoria).  
- Freqüència: 50 Hz.  
- Tipologia constructiva: subterrània.  
- Potència màxima de transport: 83 MVA per línia.  
- Conductor: cable d'aïllament sec, tipus HEPRZ1, de corda redona compacta de fils d'alumini, amb secció de conductor 1x400 mm²-alumini, i pantalla metàl·lica de corona de fils de coure, de secció 172 mm². Porta un cable de comunicacions de diàmetre 13 mm per fibra òptica entubat.  
- Terminals:  
En principi i final de la línia s'instal·len terminals endollables en sec procedents dels correctors incorporats des de les cel·les del conjunt GIS.  
- Presa de terra:  
Les pantalles es connecten a terra de forma directa en els dos extrems de la línia per mitjà de caixes unipolars.  
- Cables aïllats. Instal·lació i obra civil:  
A l'eixida de la cel·la de la ST Orpesa per mitjà de suport metàl·lic, i des del soterrani d'esta s'utilitzen revestiments enregistrables. El tram corresponent a la canalització entubada s'executa en rases de 0,8 m d'amplària i 1,50 m de profunditat, amb els cables amb tub de protecció de 250 mm de diàmetre amb prisma de formigó i un tub per al cable de terra de 110 mm de diàmetre.  
- Longitud: 654 m al terme municipal d'Orpesa i 396 m al terme municipal de Cabanes. Total longitud: 1.050 m.  
- Pressupost: 374.857,87 euros.  
De conformitat amb l'article 40 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
  
Segon  
Aprovar el projecte d'execució de la instal·lació elèctrica autoritzada, firmat per tècnic competent i visat pel col·legi oficial corresponent en data 27 de setembre de 2010.  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de l'endemà de la notificació d'esta resolució. Amb anterioritat a la finalització del dit termini Acuamed, SA, podrà sol·licitar l'ampliació per mitjà de sol·licitud motivada davant d'esta Direcció General.  
3. Per a la posada en servici i el manteniment de línies, el titular de l'autorització administrativa haurà de complir tots els requisits de presentació i elaboració que estiguen determinats en l'article 20 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
6. Acuamed, SA, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
7. Resulta aplicable el contingut de la declaració d'impacte ambiental de la Secretaria General per a la Prevenció de la Contaminació i el Canvi Climàtic del Ministeri de Medi Ambient, Medi Rural i Marí, de 8 de juny de 2007, publicada en el Butlletí Oficial de l'Estat de 5 de juliol de 2007, i la contestació de 12 d'agost de 2010 de la Subdirecció General d'Infraestructures i Tecnologia de la Direcció General de l'Aigua del Ministeri de Medi Ambient i Medi Rural i Marí.  
  
  
Tercer  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 12 d'abril de 2011.- El director general d'Energia: Antonio Cejalvo Lapeña.